SKUMMELT I SKOGEN 

Kaosriddere:
Kaosriddere er overlegene når det kommer til styrke og utholdenhet, så det er ikke lurt å møte en når du er i mindretall, og heller ikke når man er like mange. Kanskje du er en dumdristig kar og har 5 i mot, eller kanskje du er dum nok til å benytte deg av kongens mot? Men uansett, det lureste er å unngå en Kaosridder til enhver tid. Men hvordan unngå en slik overlegen skapning?
Her er svaret: Kaosriddere har utrolig dårlig syn og er ikke blant de smarteste av alle slags type skapninger. Mitt råd er: Utnytt svakhetene deres. Siden de har dårlig syn kan det hende at de tror du er en stein når du tar kappen over deg. Men hvem vet, selv dumme skapninger som Kaosriddere har sine stunder med mirakler!

Varulver:
Gamle rykter ville ha det til at i disse skogene våkner det hvert 100 år fram en merkelig mørk magi i disse skogene og fjellområdene kalt Transylvania. De eldste sa lenge at dette var ren overtro blant deres foreldre igjen, og det som en gang var spennende historier hadde forfalt til å bli myte. Dette var før angrepet skjedde, nå er det ingen som tviler lenger… 
Varulver er ulver større og styggere enn andre ulver, de går gjerne oppreist på to bein og har en smittsom gift som kan forvandle andre til varulver dersom de blir bitt. Da tar det gjerne en time med oppkast og brekninger før de selv blir en varulv, (spilleren må da kontakte Martin, Simen eller Robin). De kan også visstnok drepes uten sølv, men tåler da fryktinngytende mye. I det siste har det blitt sett svært lite til varulvene, men en og annen skadd og klynkende varulv er funnet forsvarsløs i skogen. Dette vekker frykt blant de fortapte flyktningene, for hva kan være mektigere enn varulver? 

Råtemennesker:
Disse er noen stakkars hybride skapninger. Ingen vet hva de er eller hvor de kommer fra. Mange antar at de er helvettes skapninger og blir kallt for Coivers Hunder. De kan kjennes igjen av deres ekkle skrik som kan minne mye om en Jaguar. En ting er sikkert: De er noe av det farligste å møte.

Orker: 
En ork er en bedervelighet av en skapning som ingen vet om noen har sett, men den brukes ofte i historier for å skremme barn som ikke vil spise maten sin eller legge seg. Fortellingene sier at de er helt svarte i trynet, grynter stygt og er ufattelig dumme. De er så dumme at dersom noen kler seg ut som for eksempel en vedhaug, vil de sjelden klare å gjennomskue det alene. Det sies at orker ikke er særlig farlige motstandere, og sjelden har de mye verdisaker på seg heller, så få gidder å ransake den stinkende kroppen.

Svøper og Udøde:
De eldste ladsbybeboerne av Kronodal skjelver når de hører ordet svøpen. Svøper er døde mennesker som er blitt levende igjen. Den gamle og legendariske magikeren Dreikl Apardis skapte en magi som kunne gjennopplive mennesker! Men det var en hake ved denne magien: De som ble gjennopplivd ble enten Svøper eller Udøde.. 
Svøper spiser all slags kjøtt, til og med mennesker. Og har i tillegg sin egne tanker på plass. De oppfører seg som vanlige mennesker bare at de er døde og må adlyde ordre av den som gjennopplivde dem. De er enda halvråtne og ekkle..
Udøde derimot er kun drevet av instinkter. De kan ikke snakke, ikke tenke, ikke føle; de kan ingenting annet enn å spise! Og de spiser hva enn de måtte komme over. Ingen vet hvorfor det er slik når han gjennoppliver for lengst døde..

Madjarere: 
Dette er de hvitkledde mongolkrigerne fra Østen som landsbyboerne har lært seg å frykte. De kommer fra slettene i øst, og bærer ofte offiser-medaljonger som tidligere har vært svært ettertraktede. 
Den som bærer den får 1 ekstra i mot. Du kan ikke stige over 5 i mot. Det er med andre ord bare å selge medaljongene til høystbydende samler hvis du allerede 5 i mot.